יוסי לוי בלז

יוסי לוי בלז (נולד ב-26 בינואר 1975) הוא פסיכולוג קליני, חוקר, יועץ ומרצה בתחומי חוסן, כאב נפשי, טראומה ומניעת אובדנות. הוא משמש כפרופסור בפקולטה למדעי החברה והקהילה במרכז האקדמי רופין, ראש המרכז לחקר האובדנות והכאב הנפשי ע"ש ליאור צפתי, חבר במועצה הלאומית למניעת אובדנות ויועץ בתוכנית הלאומית למניעת התאבדות, ויו"ר השדולה למניעת אובדנות באקדמיה. לוי בלז מקדיש את חייו ומחקריו לתופעת האובדנות בחברה הישראלית. הוא מומחה בתחומי כאב נפשי ומניעת אובדנות ומייעץ מזה שנים רבות לגופים ציבוריים, פרטיים וממשלתיים שונים בתחומי אלו. פרסם למעלה ממאה מאמרים בכתבי עת מדעיים בתחומי מניעת אובדנות, פגיעה מוסרית, וצמיחה ממשבר, וכן שלושה ספרים. לוי בלז נולד ברמת גן וגדל באריאל. שירת כאיש מודיעין וכמפקד ביחידה 8200. למד לתואר ראשון בפסיכולוגיה ובתוכנית המצטיינים באוניברסיטת חיפה. בהמשך למד במסלול ישיר לתואר שלישי בפסיכולוגיה קלינית באוניברסיטת בר-אילן ולימד באוניברסיטה הפתוחה. עבודת הדוקטורט שלו, בהנחיית פרופ' אלן אפטר וד"ר נטע חורש, התמקדה באנשים שביצעו ניסיונות אובדניים חמורים מבחינה רפואית. פרויקט ייחודי זה היה מהראשונים בעולם בתחום, בו הצביע לוי בלז על העמדה האמביוולנטית של אלו המבצעים ניסיונות אובדניים חמורים. לפי ממצאי המחקר, האדם האובדני נמצא בקונפליקט בין הרצון למות ובין הרצון להינצל עד הרגעים האחרונים לפני מותו. בהמשך התמחה לוי בלז בפסיכולוגיה קלינית במרכז לבריאות הנפש רמת חן ועבד כפסיכולוג במשרד ראש הממשלה. לוי בלז הוא חבר סגל במרכז האקדמי רופין. הוא ייסד ומוביל את המרכז לחקר האובדנות והכאב הנפשי ע"ש ליאור צפתי במרכז האקדמי רופין. הוא פסיכולוג קליני מומחה, בעל התמחות במיינדפולנס ובגישה הבודהיסטית לטיפול. כמטפל, הוא מתמחה בין היתר במצבי משבר וטראומה, בסיוע לאנשים במשבר אובדני ולהורים המתמודדים עם צעירים אובדניים, כמו גם בטיפול בבני משפחה שיקירם התאבד. גישתו הטיפולית מתמקדת בחוויית הבדידות של האדם האובדני ובצורך להפיג בדידות זו דרך מתן תיקוף מלא לכאב הנפשי ולרצון למות, ובמקביל להנכיח קולות נוספים בראשו של האדם האובדני, ובראשם הרצון להינצל. הוא משמש כמדריך בכיר בתוכנית למניעת התאבדות של משרד החינוך ומדריך פסיכולוגים חינוכיים בשירותים הפסיכולוגיים החינוכיים – בביצוע הערכות סיכון וטיפולים במניעת התאבדות. לוי בלז הוא מרואיין פופולרי במדיה הכתובה ובמדיה האלקטרונית (רדיו, טלוויזיה), למשל, הראיון שלו בעיתון "הארץ", ועוד רבים אחרים. לוי בלז נשוי למיטל ואב לארבעה ילדים. חבר קיבוץ המעפיל בעמק חפר. לוי בלז פרסם למעלה ממאה מאמרים מדעיים בכתבי עת בינלאומיים בפסיכיאטריה, פסיכולוגיה ותחומים משיקים ועוד פרקים ומאמרי מערכת רבים. הוא ערך מספר כרכים בכתבי עת שונים וזכה במענקי מחקר מקרנות בעולם ובישראל כגון של האגודה האמריקאית למניעת התאבדות, הקרן הלאומית למדע וחיל הרפואה. מחקריו מתמקדים בהבנת התהליכים הפסיכולוגיים והבין-אישיים של מצבי משבר, טראומה והתנהגות אובדנית במתבגרים ובמבוגרים. הוא עוסק הן במחקר קליני והן בתחומי מחקר בסיסיים והם מתפרשים על אוכלוסיות שונות כגון בני נוער, זקנים, להט"בים, יוצאים בשאלה, חיילים, אנשי צוות רפואי ועוד. אחד מהפרויקטים פורצי הדרך שלו מתייחס לאפשרות צמיחה פוסט טראומטית בקרב אנשים שיקיריהם התאבדו. מחקרים אלו הם הראשונים בעולם שהוכיחו, כי לצד הכאב הנפשי הרב המאפיין בני משפחה לאחר התאבדות, חלקם יכולים לחוות גם שינויים פסיכולוגים חיוביים, וזאת כאשר מתקיימים תנאים חשובים כמו תמיכה חברתית, תחושת שייכות וחשיפה עצמית. על פרויקט זה זכה לוי בלז בפרסים ומענקי מחקר בינלאומיים. התובנות ממחקרים אלו מוטמעות בתהליכי טיפול בבני משפחה שיקיריהם התאבדו. לוי בלז מתמקד בהבנת הקשר שבין פגיעה מוסרית ובין קשיים נפשיים והתנהגות אובדנית. בסדרת מחקרי אורך ייחודית בנושא פגיעה מוסרית שהוביל ביחד עם שותפו פרופ' גדי זרח מאוניברסיטת אריאל בקרב חיילים, לוחמים משוחררים, לוחמות משוחררות, אנשי צוות רפואי ועוד – הוכח לראשונה כי חשיפה לאירועי פגיעה מוסרית עלולה להוות גורם סיכון חריף להתפתחות קשיים נפשיים כגון דיכאון, סימפטומים פוסט טראומטיים וסיכון אובדני בהמשך הדרך. בשנת 2021 קיבל מענק מחקר גדול למחקר המתמקד בזיהוי אנשים בסיכון אובדני חריף ומיידי בזמן אמת, בסיוע בינה מלאכותית ולמידת מכונה. מחקר זה, המתבצע בשיתוף פעולה עם חוקרים מאוניברסיטת בן-גוריון בנגב ועמותת סה"ר, מצביע על חוויות הבדידות, ההתמלכדות וחוסר התקווה כמשתנים הקריטיים המובילים אנשים לסיכון אובדני מיידי. מסקנות המחקר מצביעות כי מיגור חוויית הבדידות ומתן תיקוף לחוויות הכאב הנפשי הם בעלי תפקיד מרכזי בהפחתת סיכון אובדני חריף ומיידי. זהו מרכז ראשון מסוגו בישראל, ששם לו למטרה לקדם את העשייה המחקרית, החברתית והקהילתית בנושא כאב נפשי ומניעת אובדנות בישראל, ולהוות מוקד ידע ישראלי ועולמי בתחום חשוב זה. חזון המרכז הוא הגברת המודעות, הידע, והיכולת לאיתור, טיפול ומניעה של מקרי אובדנות בישראל ובעולם. המרכז הוקם על ידי פרופ׳ יוסי לוי בלז ופרופ' אלן אפטר, חוקרים מובילים בתחומי כאב נפשי ואובדנות. המרכז מקיים קשרים ענפים עם מוסדות אקדמיים בישראל ובעולם כמו גם עמותות, ארגונים וגופים ציבוריים ופרטיים. במרכז פעילים חוקרים ועמיתי מחקר והוא מקיים כנסים, מחקרים, ייעוציים למסגרות שונות וכן מוביל תוכניות פיתוח והכשרה. המרכז לחקר האובדנות והכאב הנפשי ע"ש ליאור צפתי נחנך בשנת 2018 ונקרא על שמה של ליאור צפתי, בתם של דבי וארז, אשר מתה מהתאבדות במהלך מכינה קדם צבאית בטרם מלאו לה 19 שנים. לוי בלז הוא חבר הנהלה מזה שנים רבות בעמותת "בשביל החיים" – עמותה למניעת התאבדות ותמיכה במשפחות לאחר התאבדות. הוא הקים ועומד (במשותף) בראש אגף המחקר של העמותה. מוביל מספר כנסים לאומיים שנתיים הפתוחים לקהל – ביניהם הכנס השנתי "להבין בכדי למנוע" – הכנס המדעי לחקר האובדנות ומניעתה, "הצל שלי ואני" – על פוסט טראומה בקהילה, פציעה מוסרית ועוד. הוא חבר בפורום אזרחים מטכ"לי העוסק בייעוץ לצבא במניעת התאבדויות בחיילים וחבר בוועדת ההיגוי בנושא מניעת אובדנות בצה"ל. בשנת 2021 עמד בראש וועדה מיוחדת של משרד הביטחון לבחינת אובדנות ואלימות באגף השיקום.המלצות הוועדה התפרסמו ומיושמות באגף. משמש כמומחה בכיר באמצעי התקשורת בתחומי כאב נפשי ומניעת אובדנות, ובמיוחד בסוגיות שנוגעות לדרכים לסיקור נכון של מקרי התאבדות בתקשורת. הוא פרסם מדריך לעיתונאים ועורכים אודות הדרכים לסיקור נכון של מקרי התאבדות ומעביר סדנאות לעיתונאים בנושאים אלו. הוא אף כתב מדריכים לבני משפחה ולמטפלים לאחר התאבדות אדם יקר או מטופל. פיתח ביחד עם מומחים שונים שאלון אנונימי מקוון לקהילה שמאפשר הערכת רמת הסיכון האובדני בזמן אמת וקבלת המלצות לסיוע מיידי במצבי חירום. מרצה בפני מוסדות וגופים רבים ומגוונים בנושאים הקשורים לכאב נפשי ומניעת אובדנות, ביניהם צה"ל, מוסדות ביטחוניים שונים, משרדי ממשלה, מטפלים, מורים, מדריכים, הורים ועוד. הוא מעביר הרצאות, קורסים וימי עיון במסגרת התוכנית הלאומית למניעת התאבדות והתוכנית לתמיכה במשפחות לאחר התאבדות במשרד הרווחה. פרסם עשרות מאמרים ופרשנויות בעיתונות הכתובה ובאתרי האינטרנט, ומדריכים שונים לשימוש הציבור, ביניהם מדריך מיוחד לסיוע להורים שמלווים ילד/ה במשבר אובדני ומדריך נוסף לבני משפחה לאחר התאבדות. הוא הוביל סדרת סרטונים לקהילה – בכדי להעלות את רמת המודעות לדיכאון, לכאב נפשי ולמניעת אובדנות. לוי בלז התראיין במספר פודקאסטים שונים בנושאי המחקר והמומחיות הקלינית שלו, ביניהם בפודקאסט חושבים טוב, עושים פסיכולוגיה, רופין לקול ועוד. מתחת לשמיים השחורים, הוצאת הקיבוץ המאוחד, אוקטובר 2022. להאיר את הרי החושך – מניעת אובדנות בקרב בני נוער, הוצאת דיונון מבית פרובוק בע"מ, 2015 Suicide Bereavement and Postvention: Advances in Research, Practice and Policy בהוצאת MDPI, יולי 2023 יוסי לוי בלז, באתר גוגל סקולר ראיון עם יוסי לוי בלז – פסיכואקטואליה – רבעון הסתדרות הפסיכולוגים, גיליון 89, חורף 2023, ע' 67–70 פרויקט מיוחד של לוי בלז עם ד"ר הילי כוכבי, בנושא דיכאון ואובדנות בקרב בני נוער, ווינט, יולי 2023 דניאל ברונשטיין, ארגוני הסיוע הנפשי: "המחלה האיומה ביותר של המשבר הנוכחי היא תחושת הבדידות", באתר ישראל היום, 20 באוגוסט 2020 שיחה אישית עם פרופ' יוסי לוי בלז, על דיכאון, וטיפול תרופתי, מניעת אובדנות והספר החדש, שמונה לקפה עם נורית קנטי, גל"צ, 21 בינואר 2023 יוסי לוי בלז, חשיבותו של חוסן נפשי בתקופת הקורונה, באתר כלכליסט, 10 באפריל 2020 5 דקות שיכולות להציל חיים – סרטון למניעת אובדנות של פרופ' יוסי לוי בלז שכול וצמיחה לאחר התאבדות – הרצאה של פרופ' יוסי לוי בלז בכנס "בקצה השמיים" פרופ' יוסי לוי בלז, שלושה מיתוסים שגויים על התאבדות, באתר ynet, 26 בנובמבר 2019 הפרק "מסע" מתוך הספר "מתחת לשמיים השחורים – שיחות על כאב נפשי, אובדנות ותקווה המרכז לחקר האובדנות והכאב הנפשי ע"ש ליאור צפתי, באתר המרכז האקדמי רופין Y. Levi-Belz, Y. Gvion, S. Grisaru, A. Apter, When the Pain Becomes Unbearable: Case-Control Study of Mental Pain Characteristics Among Medically Serious Suicide Attempters, Archives of Suicide Research 22, 2018-07-03, עמ' 380–393 doi: 10.1080/13811118.2017.1355288 אפילו ענני הגובה, באתר אלכסון, ‏2016-06-19 פרופ' יוסי לוי-בלז וטלי הלמן-מור, מבט על שכול לאחר התאבדות דרך עיני הגישה הבודהיסטית, באתר פסיכולוגיה עברית פרופסור יוסי לוי בלז, פסיכולוג קליני: הדבר המרכזי שמעלה אדם על הגג הוא הבדידות | 103fm, באתר 103FM – האזנה לרדיו און ליין רונן טל, ראיון עם לוי בלז, הארץ, גלריה שישי, ‏9.12.22 Yossi Levi-Belz, scholar.google.co.il Yossi Levi-Belz, Shachar Yalon, Depression, PTSD, and suicidal ideation among ex-ultra-Orthodox individuals in Israel, European Journal of Psychotraumatology 14, 2023-12-31 doi: 10.1080/20008066.2023.2172259 Levi-Belz, Y., Krysinska, K., & Andriessen, K., “Turning personal tragedy into triumph”: A systematic review and meta-analysis of studies on posttraumatic growth among suicide-loss survivors., Psychological Trauma: Theory, Research, Practice, and Policy, עמ' 13(3), 322–332 Yossi Levi-Belz, Carmel Blank, The longitudinal contribution of prolonged grief to depression and suicide risk in the aftermath of suicide loss: The moderating role of self-criticism, Journal of Affective Disorders, 2023-08-15 doi: 10.1016/j.jad.2023.08.023 Yossi Levi-Belz, With a little help from my friends: A follow-up study on the contribution of interpersonal characteristics to posttraumatic growth among suicide-loss survivors., Psychological Trauma: Theory, Research, Practice, and Policy 11, 2019-11, עמ' 895–904 doi: 10.1037/tra0000456 Yossi Levi-Belz, William Feigelman, Pulling Together – The Protective Role of Belongingness for Depression, Suicidal Ideation and Behavior Among Suicide-Bereaved Individuals, Crisis 43, 2022-07, עמ' 278–288 doi: 10.1027/0227-5910/a000784 Yossi Levi-Belz, Growing together: interpersonal predictors of posttraumatic growth trajectory among suicide-loss survivors, Anxiety, Stress, & Coping 35, 2022-05-04, עמ' 284–297 doi: 10.1080/10615806.2021.1958791 Tal Gilo, William Feigelman, Yossi Levi-Belz, Forgive but not forget: From self-forgiveness to posttraumatic growth among suicide-loss survivors, Death Studies 46, 2022-09-14, עמ' 1870–1879 doi: 10.1080/07481187.2020.1864064 Suicide Prevention Research Grants, American Foundation for Suicide Prevention (באנגלית) Gadi Zerach, Yossi Levi‐Belz, Exposure to potentially morally injurious events, disruption in assumptive world, moral injury symptoms, and psychological distress among Israeli female veterans, Stress and Health 39, 2023-08, עמ' 651–662 doi: 10.1002/smi.3214 Yossi Levi-Belz, Talya Greene, Gadi Zerach, Associations between moral injury, PTSD clusters, and depression among Israeli veterans: a network approach, European Journal of Psychotraumatology 11, 2020-12-31 doi: 10.1080/20008198.2020.1736411 Gadi Zerach, Yoav Levinstein, Yossi Levi-Belz, Longitudinal associations between transgressions of moral beliefs and suicidal ideation among recently discharged veterans, Psychiatry Research 327, 2023-09-01, עמ' 115392 doi: 10.1016/j.psychres.2023.115392 Yossi Levi-Belz, Ariel Ben-Yehuda, Gadi Zerach, Suicide risk among combatants: The longitudinal contributions of pre-enlistment characteristics, pre-deployment personality factors and moral injury, Journal of Affective Disorders 324, 2023-03-01, עמ' 624–631 doi: 10.1016/j.jad.2022.12.160 זיהוי סיכון אובדני חריף בזמן אמת בסיוע בינה מלאכותית – צעד בדרך להצלת חיים? פרופ' יוסי לוי בלז – הרצאה בכנס להבין בכדי למנוע 9 אתר המרכז לחקר האובדנות והכאב הנפשי ע"ש ליאור צפתי במרכז האקדמי רופין שירה אדלר, זיכרה של ליאור צפתי ז"ל יונצח במרכז לחקר האובדנות והכאב הנפשי, באתר magazine.ruppin.ac.il, ‏2018-07-23 אגף המחקר -עמותת בשביל החיים הרצאות מכנסי להבין בכדי למנוע – הכנס המדעי השנתי למניעת אובדנות בטיפולנט TV – הצל שלי ואני – התמודדות עם פוסט טראומה והשלכותיה בקהילה, באתר בטיפולנט | פורטל לשירותים פסיכולוגיים בישראל בטיפולנט TV | פציעה מוסרית: מאפיינים, מחקר וטיפול, באתר בטיפולנט | פורטל לשירותים פסיכולוגיים בישראל שלוש ועדות יעסקו בשיפור בטיפול בנכי צה"ל דו"ח הוועדה לבחינת אירועי אלימות ואובדנות בקרב לקוחות אגף השיקום, משרד הביטחון, 17 במרץ 2022 אורי מרום, משרד הביטחון החל ביישום המלצות הוועדה למניעת אלימות ואובדנות בקרב נכי צה"ל, באתר חדשות מבזק לייב, ‏2022-07-19 המלצות לסיקור מקרי התאבדות בתקשורת התאבדות מטופל – מה צריך לדעת כדי להתמודד עם האובדן?, באתר GOV.IL שאלון להערכה ראשונית של סיכון אובדני, באתר GOV.IL ynet – דיכאון ואובדנות בגיל ההתבגרות, באתר ynet-projects.webflow.io טיפים להורים: האם הילד/ה שלי בדכאון? – פרופ' יוסי לוי בלז, נבדק ב-2023-08-21 טיפים להורים: זיהוי סיכון לאובדנות בקרב בני נוער – פרופ' יוסי בלז, נבדק ב-2023-08-21 Shachaf Dekel, פרופסור יוסי לוי בלז על אובדנות, דיכאון והדרכים להצלת חיים של אנשים בסיכון, באתר אוצרות תרבות, ‏2022-09-01 פרק 143 – פרופ' יוסי לוי בלז בפודקאסט חושבים טוב איך אפשר להציל חיים?, באתר רשת עושים היסטוריה רופין לקול – עשרים ותשע דקות שיכולות להציל חיים ""מתחת לשמים השחורים": איך למנוע את הקפיצה הבאה?". הארץ. נבדק ב-2023-08-22. להקשיב לכאב הנפשי הבלתי נסבל, באתר פנס: ביקורת ספרות, ‏2023-02-26 מתחת לשמיים השחורים ! ביקורות, באתר www.kibutz-poalim.co.il